Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4480

(3) A Görög Köztársaság az EGK-Szerződés II. mellékletének alkalmazási körébe tartozó termékek tekintetében 1981. január 1-jétől kezdve alkalmazza a közös vámtarifa nómenklatúráját. Ha a közösségi szabályok alkalmazásában és különösen a piac közös szervezésében és az e címben előírt átmeneti mechanizmusok működésében nem jelentkeznek nehézségek, akkor a Tanács a Bizottság javaslata alapján, minősített többséggel felhatalmazhatja a Görög Köztársaságot arra, hogy ebbe a nómenklatúrába beillesszen olyan, már létező nemzeti albontásokat, amelyek elengedhetetlenek a közös vámtarifával való összehangolás érdekében teendő fokozatos lépések végrehajtása, valamint a Közösségen belüli vámoknak az okmányban megállapított feltételek szerinti eltörlése érdekében.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes